
Közlekedésszervezői forrásigény számításánál alkalmazott meghatározások

1. Fogalmak értelmezés

Menetrendi év: adott naptári év szeptember 1-jétől a következő év augusztus 31-ig tartó időszak. 
Közlekedésszervezői követelmény: a menetrendi évre vonatkozóan rögzített közösségi közlekedésszervezővel szembeni elvárás a Keretmegállapodás 6. pontjában leírt mennyiségi és minőségi indikátorokkal. 
Teljes hasznos személyszállítási férőhely-kilométer teljesítmény: a szolgáltatótól megrendelt hasznos utasszállítási teljesítmény, amely kizárólag a menetrendben előírt hasznos meneteket tartalmazza az egyes alágazatok tekintetében (autóbusz; trolibusz; villamos + fogaskerekű; metró+ MILLFAV; HÉV; hajó; komp; hídpótló komp;). Számítása a menethossz és a paraméterkönyvben előírt járműtípus férőhelyének szorzata. A férőhelyszámban az állóhelyek száma egységesen 4 fő/m2-rel számítandó. Elkülönítetten tartalmazza az agglomerációs szerződések teljesítményét, amelyeket háromoldalú külön megállapodás alapján kell finanszírozni (NFM - agglomerációs helyi önkormányzat - BKK).
A megrendelt teljesítményen belül a kötöttpályás közlekedés minimális aránya: a teljes hasznos személyszállítási teljesítményen belül a trolibusz, villamos+fogaskerekű, metró+MILLFAV, HÉV alágazatok együttes hasznos utasszállítási teljesítményének aránya. A mutatószám mértékegysége a férőhely-kilométer. A számítás módja szorosan kötődik a teljes hasznos személyszállítási teljesítmény számításához, azon belüli arányszámot jelent az átmeneti időszakban is.
Menetdíj bevételek: a közszolgáltatók általi teljesítéssel felmerült jegyből, bérletből és pótdíjból befolyó, engedményezett díjbevételek. 
Fogyasztói árkiegészítés: a kedvezményes jegyek és bérletek valamint az ingyenes utazások után igénybevett állami árkiegészítés.
[bookmark: _GoBack]Egyéb bevétel: a közlekedésszervezői feladatok teljesítéséhez szorosan kapcsolódó, piaci alapon, önként vállalt tevékenységből származó bevétel. 
Közlekedésszervező közvetlen költsége és ráfordítása: A közvetlen költségek tartalmazzák a közlekedésszervezői tevékenységekhez (alágazatokra bontva) közvetlenül kötődő, elszámolható költségeket és ráfordításokat. Ez tartalmazza a közlekedésszervezőnek a szolgáltató által nyújtott teljesítéssel közvetlenül kimutatható és igazolható módon elszámolható költségeket és ráfordításokat, beleértve a jegy- és bérletellenőrzés, a mentejegy értékesítés, az utastájékoztatás, a forgalomirányítás és a szolgáltatásszervezés közvetlen költségeit és ráfordításait, az összes anyag- és személyi jellegű költségeket és ráfordításokat. E költségeket a díjképletben meghatározott módon és mértékben kell figyelembe venni.
Amortizáció: a közlekedésszervezői feladat ellátásához kapcsolódó eszközök értékcsökkenése, továbbá az ezek kapcsán keletkezett amortizáció költségét (a megrendelt teljesítménnyel arányos, annak teljesítése érdekében használt eszközök után felszámolt amortizáció)
Közlekedésszervező általános irányítási költségei: tartalmazzák a közlekedésszervező e tevékenységének irányításával, támogató területeivel (gazdasági, kommunikációs, jogi, informatikai, biztonsági, humánpolitikai és egyéb tevékenységekkel) összefüggő anyagi- és személyi jellegű ráfordítások közlekedésszervezői tevékenységre felosztott hányadát. A költségek felosztása a közlekedésszervezői tevékenységekre az egyes fő tevékenységekre jutó HR erőforrások, továbbá az ezekre jutó közvetlen önköltség arányában történik. 
Egyéb, közlekedésszervezői feladat ellátás teljesítéséhez szorosan kapcsolódó, piaci alapú tevékenység költségei és ráfordításai: tartalmazza a közlekedésszervező piaci tevékenységéhez közvetlenül köthető gazdasági tevékenységének költségeit és ráfordításait.
Szolgáltató finanszírozási igénye: tartalmazza közlekedésszervező által igénybe vett szolgáltatók közszolgáltatásának teljesítéséhez szorosan kapcsoló tevékenységek költségeit és ráfordításait. A szolgáltatónál a megrendelt teljesítmény teljesítése érdekében felmerült ellentételezés összegét tartalmazza, a bevételekkel nem fedezett indokolt költségek és az ágazatban szokásos ésszerű nyereség összegeként kell meghatározni. A közlekedésszervezői forrásigényben történik a figyelembe vétele.
Közlekedésszervező összes forrásigénye: a bevételekkel csökkentett közlekedésszervező összes indokolt költség, ráfordítás és a szolgáltatók összes kompenzációs igénye.

2. A feladat ellátásért felelős által finanszírozott forrásigény számítása

A költségek és bevételek kiszámítását a hatályos számviteli és adóügyi szabályoknak megfelelően kell elvégezni.
A feladat ellátásért felelős által finanszírozandó közlekedésszervezői forrásigény számítása:

	              Közlekedésszervező összes bevétele
- Közlekedésszervező összes indokolt költsége és ráfordítása
- Szolgáltatók kompenzációs igénye 
- Agglomeráció kompenzáció igénye  
___________________________________________________
  Közlekedésszervező forrásigénye
	


Közlekedésszervezői forrás elszámolása: 
	Közlekedésszervező részére a Fővárosi Önkormányzat által ténylegesen átadott forrás
- Közlekedésszervező elszámolási időszakban ténylegesen felmerült összes költsége és ráfordítása

Közlekedésszervező elszámolási időszakban kimutatott kompenzáció eltérése

*=piaci bevételek (pl. áruházi járatok) terhére megrendelt teljesítmények nélkül


